turjo4nis/wikipedia-bn-dump-20250701 huggingface dataset:
আফ্রিকান পুটিয়াল ধনেশ

আফ্রিকান পুটিয়াল ধনেশ (Tockus nasutus) হল একপ্রকারের ধনেশ প্রজাতির পাখি। সকল ধনেশ পাখির মতো এরও রয়েছে নিচের দিকে বাঁকানো লম্বা ও শক্ত ঠোঁট৤

আফ্রিকান পুটিয়াল ধনেশদের প্রধান বাসস্থান হল সাহারা মরুভূমি, আফ্রিকা এবং অ্যারাবিয়ান পেনিনসুলা।

এরা প্রধানত সাভানা বনভূমির পাখি। মহিলারা গাছের গর্তে ২-৪ টে ডিম পাড়ে, মহিলারা অই বাসায় ঢুকে পড়ে বাসাটাকে বন্ধ করে দেয় এবং একটা ছোট উল্লম্ব ছিদ্র রাখে যাতে পুরুষেরা তাদের খাবার খাওয়াতে পারে ওই ছিদ্র দিয়ে। মহিলারা এই বাসাটি বন্ধ করে পুরুষের দ্বারা সরবরাহ করে দেওয়া মল-মূত্র এবং কাদার দলার সাহায্যে। বাসার ভিতরে মহিলারা ডিম পাড়ে এবং ডিমে তা দেয় তাকে ফোটানোর জন্য। পুরুষেরাই সমস্ত খাবার নিয়ে আসে মহিলা এবং তরূণ ধনেশদের জন্য। খাবারের মধ্যে থাকে বিভিন্ন ধরনের ফল, ডুমুর, ছোটো ছোটো পোকামাকড়, ছোটো সরীসৃপ ইত্যাদি। এই সময় তারা পাখনাগুলোকে শরীর থেকে ঝেরে ফেলে এবং পুনরায় যখন এদের পাখনার বাড়ন্ত দেখতে মেলে তখন তাদের বাচ্চারাও বড় হয়ে যায় এবং তারপরে মা ধনেশ সেই বাসা ভেঙ্গে ফেলে এবং বাচ্চারা প্রথম উড়তে শেখে।

যখন বাচ্চারা বড়ো হয়ে যায় তখন বাসা ভেঙ্গে তারা বেরিয়ে আসে এবং তখন উভয় মিলেই তাদের বাচ্চাদের খাওয়ায়।

এই প্রজাতির মধ্যে এদের আকার অনেকটা বড়ো হয়, ৪৫ সেমি লম্বা, কিন্তু তারা ছোটো ধনেশদের মধ্যে অন্যতম। এদের পাখনার রঙ প্রধানত ধূসর হয়, মাথার রঙ সাদা, এবং এদের ল্যাজও লম্বা হয় এবং তার রঙ অন্যান্য অঙ্গের থেকে গাঢ় হয়। ঘাড়ের দুদিক থেকে সাদা রঙের দাগ নেমে গেছে এই প্রজাতিটির এবং পিঠের দিকেও সাদা রঙের এই দাগ দেখতে পাওয়া যায় যখন এরা উড়ন্ত অবস্থায় থাকে। এদের ঠোঁট খুব লম্বা হয় এবং তা কালো রঙের হয় এবং এদের ঠোঁটের ওপরে ক্রীম রঙের ছোটো একটা শিরস্ত্রাণ থাকে।

পুরুষদের ক্ষেত্রে এদের ঠোঁট কালো রঙের হয়, মহিলাদের লাল রঙের চোয়াল হয়। পুরুষদের এবং মহিলাদের মধ্যে দুজনেরই পালকসমূহ একই রকমের হয়। অপ্রাপ্তবয়স্কদের গায়ের রঙ হাল্কা ধূসর রঙের। এদের উড়ান হয় ঢেউখেলানো হয়।

আফ্রিকান পুটিয়াল ধনেশরা হয় সর্বগ্রাসী। এরা প্রধানত পোকামাকড়, ছোটো ছোটো সরীসৃপ ইত্যাদি খায়। এরা প্রধানত গাছেই খাদ্য গ্রহণ করে, মাটিতে নামে না।

এদের ডাকের ধরন হল পি---ও পি---ও পি---ও এরকম ডাক।

তথ্যসূত্র 

 Birds of The Gambia by Barlow, Wacher and Disley,

বহিঃসংযোগ 
 (African) Grey Hornbill - Species text in The Atlas of Southern African Birds.

টোকাস
ধনেশ
আফ্রিকার পাখি
এশিয়ার পাখি
কেনিয়া পাখি
দক্ষিণ আফ্রিকার পাখি
বিষুব গিনির পাখি
গাবনের পাখি
কঙ্গো প্রজাতন্ত্রের পাখি
নামিবিয়ার পাখি
১৭৬৬ সালের প্রাণীসমূহ
ক্যামেরুনের পাখি
১৭৬৬-এ বর্ণিত পাখি
সাহারা-নিম্ন আফ্রিকার পাখি
মধ্যপ্রাচ্যের পাখি
কার্ল লিনিয়াস কর্তৃক নামকরণকৃত ট্যাক্সা
নিরলঠুঁটি ধনেশ

নিরলঠুঁটি ধনেশ (Tockus pallidirostris) হল ধনেশ প্রজাতির একধরনের পাখি যারা বিউসেরোটিডি পরিবারের অন্তর্ভুক্ত।
এদেরকে প্রধানত পাওয়া যায় অ্যাঙ্গোলা, গণতান্ত্রিক কঙ্গো প্রজাতন্ত্র, কেনিয়া, মালাউই, মোজাম্বিক, তানজানিয়া, এবং জাম্বিয়া। সকল ধনেশের মতো এরও রয়েছে নিচের দিকে বাঁকানো লম্বা ও  শক্ত বাঁকানো ঠোঁট৤

তথ্যসূত্র

টোকাস
১৮৭০ এর প্রাণীসমূহ
জ্যাকসনের ধনেশ

জ্যাকসনের ধনেশ (Tockus jacksoni) হল ধনেশ প্রজাতির একধরনের পাখি যারা বিউসেরোটিডি পরিবারের অন্তর্ভুক্ত। এদেরকে প্রধানত পাওয়া যায় কেনিয়া, সুদান, এবং উগান্ডা প্রভৃতি দেশে। পাখনার ওপরে ঘন সাদা দাগ ছাড়া এদেরকে দেখতে পুরো, ফন ডার ডেকেনের ধনেশদের মতোই।

তথ্যসূত্র

টোকাস
১৮৯১ এর প্রাণীসমূহ
ধনেশ
হ্যামপ্রিকের ধনেশ

হ্যামপ্রিকের ধনেশ (Tockus hemprichii) হল ধনেশ প্রজাতির পাখি যারা বিউসেরোটিডি পরিবারের অন্তর্ভুক্ত।
এদেরকে প্রধানত পাওয়া যায় জিবুতি, ইরিত্রিয়া, ইথিওপিয়া, কেনিয়া, সোমালিয়া, সুদান এবং উগান্ডা প্রভৃতি দেশে। সকল ধনেশের মতো এরও রয়েছে নিচের দিকে বাঁকানো লম্বা ও  শক্ত বাঁকানো ঠোঁট৤

তথ্যসূত্র

বহিঃসংযোগ
Oiseaux Pictures

টোকাস
১৮৩৩ এর প্রাণীসমূহ
১৮৩৩-এ বর্ণিত পাখি
ঝুঁটিয়াল ধনেশ

ঝুঁটিয়াল ধনেশ (Tockus alboterminatus) হল আফ্রিকা মহাদেশের একজাতের ধনেশ। এটি মাঝারি আকারের পাখি, লম্বায় ৫০ এবং ৫৪ সেমি, এবং এদের সাদা পেট থাকে এবং ডানার রঙ হয় কালো। লেজের ডগায় পালকের রঙ হয় সাদা। এদের চোখ হয় হলুদ রঙের; ঠোঁট হয় লাল রঙের এবং ওপরের চোয়ালে একটা শিরস্ত্রাণ থাকে। মহিলাদের ক্ষেত্রে যার আকার হয় ছোটো।

ঝুঁটিয়াল ধনেশদেরকে ব্র্যাডফিল্ডের ধনেশ থেকে আলাদা করা হয় ঠোঁটের আকারের সাহায্যে কারণ এদের ঠোঁটের আকার ছোটো হয়।

এই ধনেশরা প্রধানত উপকূলীয় বনভূমিতে থাকতে পছন্দ করে (শুধুমাত্র পূর্ব উপকূল) এবং উত্তর-পূর্ব আফ্রিকাতেও এদের দেখতে পাওয়া যায়।এরা খাদ্য হিসেবে পোকামাকড় ও ছোটো ছোটো প্রাণীদের গ্রহণ করে থাকে এবং সরীসৃপদের ও এরা খাদ্য হিসেবে গ্রহণ করে। এই ধনেশ প্রজাতিদের দলবদ্ধ ভাবে বাস করতে দেখা যায়, প্রধানত শুষ্ক অঞ্চলে। এরা প্রধানত ৪ থেকে ৫ টা ডিম পাড়ে এবং বাচ্চারা বাবা-মাদের সাথে ৮ সপ্তাহ পর্যন্ত থাকে।

তথ্যসূত্র

আরো পড়ুন
 Gordon Lindsay Maclean, Robert's Birds of South Africa, 6th Edition

বহিঃসংযোগ

 Crowned Hornbill - Species text in The Atlas of Southern African Birds.

ধনেশ
টোকাস
কেনিয়ার পাখি
আফ্রিকার পাখি
১৮৮৯ এর প্রাণীসমূহ
সাহারা-নিম্ন আফ্রিকার পাখি
ফন ডার ডেকেনের ধনেশ

ফন ডার ডেকেনের ধনেশ (Tockus deckeni) হল ধনেশ প্রজাতির একধরনের পাখি। এদেরকে প্রধানত পাওয়া যায় পূর্ব আফ্রিকা অঞ্চলে। প্রধানত গ্রেট রিফট ভ্যালি থেকে ইথিওপিয়া হয়ে দক্ষিণ তানজানিয়া পর্যন্ত এদের বিস্তার। এদের প্রধানত দেখতে পাওয়া যায় কাঁটা গাছওয়ালা জায়গাতে। এদেরকে মাঝে মাঝে জ্যাকসনের ধনেশদের উপজাতি বলেই ধরা হয়। এর নাম এরম হওয়ার কারণ হল জার্মান অনুসন্ধানকারী কার্ল ক্লাউস ফন ডার ডেকেনের নাম অনুযায়ী (১৮৩৩-১৮৬৫)।

বর্ণনা
এদের আকার ছোটো হয় এবং প্রধানত এদের শরীরের নিচের দিকের এবং মাথার রঙ হয় সাদা রঙের এবং পিঠের দিকের রঙ হয় কালো রঙের। এদের লেজ খুব লম্বা হয় এবং বাঁকানো একটা ঠোঁট থাকে কিন্তু ঠোঁটের ওপরে কোনো শিরস্ত্রাণ থাকে না। এরা অনেকটা লাল-ঠুটি ধনেশদের মতোই দেখতে ঠোঁটের রঙটা বাদে। এবং এদের ডানাও ওপরে কোনো ছিট ছিট দাগ থাকে না অন্যান্য লাল-ঠুটি ধনেশদের মতো।

এই প্রজাতির মধ্যে যৌন দ্বিরুপতা দেখতে পাওয়া যায়। মহিলা ধনেশদের ঠোঁটের রঙ হয় কালো কিন্তু পুরুষদের ক্ষেত্রে তা হয় লাল রঙের এবং এদের ঠোঁটের ডগার রঙ হয় ক্রীম রঙের।

প্রজনন
প্রজনন কালে মেয়ে পাখিরা গাছের গর্তে ৩ থেকে ৪ টে ছোটো ছোটো সাদা ডিম পাড়ে। এরা নিজ বাসার মধ্যে ঢুকে গিয়ে বাসাকে বন্ধ করে দেয় কাদা, মল-মূত্র, ফলের খোলস ইত্যাদির মাধ্যমে যাতে বাইরের কেউ তাদের বাসায় ঢুকতে না পারে। এদের বন্ধ বাসার সামনে এক জায়গায় একটা ছোট ছিদ্র থাকে যেখান থেকে স্ত্রী ধনেশ মল-মুত্র ত্যাগ করে এবং পুরুষদের থেকে খাদ্য নেয়। পুরুষেরাই সমস্ত খাবার নিয়ে আসে মহিলা এবং তরূণ ধনেশদের জন্য।

বাসার ভিতরে মেয়ে পাখিরা ডিম পাড়ে এবং ডিমে তা দেয় তাকে ফোটানোর জন্য। এই সময় তারা পাখনাগুলোকে শরীর থেকে ঝেরে ফেলে এবং পুনরায় যখন এদের পাখনার বাড়ন্ত দেখতে মেলে তখন তাদের বাচ্চারাও বড় হয়ে যায় এবং তারপরে মা ধনেশ সেই বাসা ভেঙ্গে ফেলে এবং বাচ্চারা প্রথম উড়তে শেখে।

তারা বাসার মধ্যে ঢূকে বাসা তৈরি করবার পরে ৩ থেকে ৫ ইঞ্চি ফাঁকা রাখে খাদ্য আদান প্রদানের জন্য এবং যখন ডিম ফুটে বাচ্চা হয়ে যায় তখন সম্পূর্ণ ভাবে তারা বাসাটিকে বন্ধ করে দেয়।

খাদ্য ও খাওয়ানো

এরা সর্বগ্রাসী হয়। প্রধানত পোকামাকড়, ফল, বীজ ইত্যাদি খেয়ে বেচে থাকে। এরা প্রধানত মাটিতেই খাদ্য গ্রহণ করে। ঝিঝি পোকা, কেঁচো ইত্যাদিও এদের পছন্দের খাবারের মধ্যে পড়ে। ছোটো তীক্ষ্ণদন্ত প্রাণীদেরও এরা সপ্তাহে ২-৩ দিন খেয়ে থাকে।

তথ্যসূত্র

বহিঃসংযোগ

টোকাস
ধনেশ
কেনিয়ার পাখি
আফ্রিকার পাখি
ইথিওপিয়ার পাখি
তানজানিয়ার পাখি
১৮৬৯ ের প্রাণীসমূহ
ব্র্যাডফিল্ডের ধনেশ

ব্র্যাডফিল্ডের ধনেশ (Tockus bradfieldi) হল আফ্রিকা মহাদেশের ধনেশ প্রজাতির পাখি। এরা মাঝারি আকারের পাখি হয়, লম্বায় ৫০ থেকে ৫৭ সেমি, পেটের রঙ হয় সাদা, পাখনা ও পিঠের রঙ হয় কালো। এদের লম্বা লেজের ডগার রঙ হয় সাদা।

মহিলা ধনেশরা পুরুষদের থেকে আকারে ছোটো হয় এবং এদের নীলকান্তমণি মুখের ত্বকের সাহায্যে আলাদা করা যায়। এদের চোখ হয় হলুদ রঙের এবং ঠোঁট হয় লাল রঙের। এদের ঠোঁটের আকার হয় বড় এবং এদের ঠোঁটের ওপরে কোনো শিরস্ত্রাণ থাকে না।

এদেরকে প্রধানত দেখতে পাওয়া যায় উত্তর নামিবিয়া, উত্তর বতসোয়ানা, দক্ষিণ অ্যাঙ্গোলা এবং পূর্ব জিম্বাবুয়ে প্রভৃতি দেশে। এরা প্রধানত ফল, মূল, পোকামাকড়, সরীসৃপ ইত্যাদি খেয়ে বেঁচে থাকে।

এই প্রজাতির নামকরণ হয় দক্ষিণ আফ্রিকার প্রকৃতিবিজ্ঞানী আর. ডি. ব্র্যাডফিল্ডের নামে (১৮৮২-১৯৪৯)।

তথ্যসূত্র

বহিঃসংযোগ
 Bradfield's Hornbill - Species text in The Atlas of Southern African Birds.

টোকাস
ধনেশ
আফ্রিকার পাখি
নামিবিয়ার পাখি
অ্যাঙ্গোলার পাখি
জিম্বাবুয়ের পাখি
বতসোয়ানার পাখি
১৯৩০ এর পাখি
আফ্রিকান পাকড়াধনেশ

আফ্রিকান পাকড়াধনেশ, (Tockus fasciatus), হল একপ্রকারের ধনেশ প্রজাতির পাখি।

আফ্রিকান পাকড়াধনেশ প্রধানত বসবাস করে আফ্রিকা থেকে গাম্বিয়া এবং পশ্চিমী উগান্ডা এবং উত্তুরে অ্যাঙ্গোলা। এরা প্রধানত বনে জঙ্গলে থাকতে ভালোবাসে। প্রজনন কালে মহিলারা গাছের গর্তে ৩ থেকে ৪ টে ছোটো ছোটো সাদা ডিম পাড়ে। এরা নিজ বাসার মধ্যে ঢুকে গিয়ে বাসাকে বন্ধ করে দেয় কাদা, মল-মূত্র, ফলের খোলস ইত্যাদির মাধ্যমে যাতে বাইরের কেউ তাদের বাসায় ঢুকতে না পারে। এদের বন্ধ বাসার সামনে এক জায়গায় একটা ছোট ছিদ্র থাকে যেখান থেকে স্ত্রী ধনেশ মল-মূত্র ত্যাগ করে এবং পুরুষদের থেকে খাদ্য নেয়। পুরুষেরাই সমস্ত খাবার নিয়ে আসে মহিলা এবং তরূণ ধনেশদের জন্য।

অঙ্গসংস্থানবিদ্যা 
এটা হল বড় আকারের পাখি, লম্বায় ৫৪ সেমি। এদের পাখনা দেখতে কালো রঙের হয়, এদের পেট হয় সাদা রঙের এবং লম্বা লেজের ডগার রঙ হয় সাদা রঙের। এদের কালো ও হলুদ রঙের ঠোঁট থাকে এবং তা বাঁকানো হয় এবং ঠোঁটের ওপরে মাঝারি আকারের শিরস্ত্রাণ থাকে।

মহিলা ও পুরুষদের দেখতে একইরকম হয় কিন্তু মহিলাদের শিরস্ত্রাণের আকার হয় ছোটো। অপ্রাপ্তবয়স্কদের গায়ের রঙ হয় ফ্যাকাশে, অপেক্ষাকৃত ছোটো ঠোঁট থাকে এবং কোন শিরস্ত্রাণ থাকে না। এদের উড়ান ঢেউ খেলানো হয়।

ব্যবহার 
আফ্রিকান পাকড়াধনেশরা সাদারণত সর্বগ্রাসী হয় এবং এরা প্রধানত পোকামাকড় এবং ফল-মূল খেয়ে বেঁচে থাকে। এরা প্রধানত গাছেই খাদ্য গ্রহণ করে এবং এরা তেল পামের প্রতি আকৃষ্ট হয়।

যখন বাচ্চারা বড়ো হয়ে যায় তখন বাসা ভেঙ্গে তারা বেরিয়ে আসে এবং তখন উভয় মিলেই তাদের বাচ্চাদের খাওয়ায়।

চিত্রশালা

তথ্যসূত্র

আরো পড়ুন 
 Birds of The Gambia by Barlow, Wacher and Disley,

বহিঃসংযোগ 

টোকাস
ধনেশ
গাম্বিয়ার পাখি
উগান্ডার পাখি
অ্যাঙ্গোলার পাখি
আফ্রিকার পাখি
১৮১১ এর প্রাণীসমূহ
ক্যামেরুনের পাখি
শ্রীবিদ্যা

শ্রীবিদ্যা (অর্থাৎ, আধ্যাত্মিক বিদ্যা) হল একটি হিন্দু তান্ত্রিক মত, যে মতে মহাশক্তিকে ললিতা ত্রিপুরাসুন্দরী, ভুবনেশ্বরী ইত্যাদি রূপে পূজা করা হয়। এই রূপটির এক হাজার নাম পাওয়া যায় ললিতা সহস্রনাম স্তোত্রে। এই স্তোত্রটি শ্রীবিদ্যা ধারণার অন্তর্গত। এই মহান সাধনা জাগতিক সমৃদ্ধি ও আত্ম-অনুসন্ধান উভয়ের উপরই জোর দিয়ে থাকে। শ্রীবিদ্যার সাহিত্য বেশ সমৃদ্ধ। ঋকবেদে শ্রীসূক্তে শ্রীদেবী বা মহালক্ষী যিনি সৃষ্টিকর্তা সেই পরমেশ্বরীর উপাসনা করা হয় যা বৈদিক শ্রীবিদ‍্যাসাধনা।  এই সাধনায় বামাচারী ও দক্ষিণাচারী শাখা দেখা যায়। এইসাধনা বাস্তবে গুরুমুখী।

শ্রীবিদ্যা দর্শন অনুসারে, দেবী হলেন সর্বোচ্চ উপাস্য। তাকে শ্রীযন্ত্র বা শ্রীচক্র নামে একটি ছবিতে পূজা করা হয়। শ্রীযন্ত্রের ত্রিমাত্রিক রূপটি হল মেরুচক্র। এটি পাথর, স্ফটিক বা ধাতুতে নির্মিত হয়। কোনো কোনো ক্ষেত্রে সোনায় মোড়া অষ্টধাতুর শ্রীযন্ত্রও পূজা করা হয়। শ্রীযন্ত্রের উল্লেখ বেদে আছে।

শ্রীবিদ্যা সাধনায় মন্ত্র গুরু, দেবতা ও শিষ্যকে এক করে। এই সাধনায় প্রথমে বাল-ত্রিপুরাসুন্দরী মন্ত্রে দীক্ষা দেওয়া হয়। এই মতে দেবী একটি শিশুকন্যা। এরপর পঞ্চদশাক্ষরী এবং শেষে ষোড়শী মন্ত্রে দীক্ষা হয় ও বৈদিকমতে শ্রীদেবীর দীক্ষা দেওয়া হয়।

পাদটীকা

তথ্যসূত্র
 
 

 
 
 
 

তন্ত্র
শাক্তধর্ম
হিন্দু তন্ত্র
মাইক ভেলেটা

মাইকেল রবার্ট জন ভেলেটা (; জন্ম: ৩০ অক্টোবর, ১৯৬৩) পশ্চিম অস্ট্রেলিয়ার পার্থে জন্মগ্রহণকারী সাবেক অস্ট্রেলীয় ক্রিকেটার। তিনি অস্ট্রেলিয়া ক্রিকেট দলের পক্ষ হয়ে ১৯৮৭ থেকে ১৯৯০ সালের মধ্যবর্তী সময়কালে টেস্ট ও একদিনের আন্তর্জাতিকে অংশগ্রহণ করেছেন। এছাড়াও ঘরোয়া ক্রিকেটে ওয়েস্টার্ন অস্ট্রেলিয়া দলের প্রতিনিধিত্ব করেছেন। ডানহাতে ব্যাটিংয়ের অধিকারী ভেলেটা ১৯৮৭ সালে প্রথমবারের মতো বিশ্বকাপ জয়ী অস্ট্রেলিয়া দলের অন্যতম সদস্য ছিলেন। তার ক্ষিপ্রগতির ৩১ বলে ৪৫ রানের কল্যাণে অস্ট্রেলিয়া ৫ উইকেটে ২৫৩ রান সংগ্রহ করে প্রতিযোগিতায় শিরোপা লাভ করেছিল।

খেলোয়াড়ী জীবন 
সংক্ষিপ্ত খেলোয়াড়ী জীবনে তিনি ৮ টেস্ট ও ২০টি একদিনের আন্তর্জাতিকে অংশগ্রহণ করেছেন। শেফিল্ড শিল্ডের প্রতিযোগিতায় ১১৪ খেলাসহ প্রথম-শ্রেণীর ক্রিকেটের ১২৭ খেলায় অংশ নিয়েছেন। এছাড়াও, ঘরোয়া একদিনের ক্রিকেটে ওয়েস্টার্ন অস্ট্রেলিয়ার পক্ষে ৪১ খেলায় অংশগ্রহণ করেন।

১৯৮৭ সালের ক্রিকেট বিশ্বকাপে ভেলেটা অস্ট্রেলিয়ার পক্ষে গুরুত্বপূর্ণ ভূমিকা রাখেন। চূড়ান্ত খেলায় ইংল্যান্ড দলের বিপক্ষে তার কার্যকরী ব্যাটিংয়ে অস্ট্রেলিয়া ৭ রানের স্বল্প ব্যবধানে জয়লাভ করে ও প্রথমবারের মতো শিরোপা লাভ করে। টেস্ট পর্যায়ে তিনি কখনো তার দক্ষতা প্রদর্শন করতে পারেননি। তার সর্বোচ্চ রান মাত্র ৩৯। ১৯৮৯ সালের ইংল্যান্ড সফরে একদিনের আন্তর্জাতিকে উইকেট-কিপারের দায়িত্ব পালন করেন। ফেব্রুয়ারি, ১৯৯০ সালে সিডনিতে অনুষ্ঠিত পাকিস্তানের বিপক্ষে ৯ রান করায় দল থেকে বাদ পড়েন।

কোচিং 

২০০১ সালে তিনি ওয়েস্টার্ন ওয়ারিয়র্সের কোচ হিসেবে তিন বছর মেয়াদে নিযুক্ত হন। কিন্তু দুই বছর পর ওয়েস্টার্ন অস্ট্রেলিয়ান ক্রিকেট অ্যাসোসিয়েশন তার সাথে চুক্তি বাতিল করে। অবশ্য বাকী এক বছরের জন্য তিনি পূর্ণাঙ্গ বেতন পান। এছাড়াও, ১৯৯৫-৯৬ থেকে ১৯৯৮-৯৯ মৌসুমে ঘরোয়া একদিনের ক্যানবেরা কমেটস দলের কোচ ছিলেন মাইক ভেলেটা।

তথ্যসূত্র

আরও দেখুন 
 অ্যান্ড্রু জেসার্স
 ১৯৮৭ ক্রিকেট বিশ্বকাপ
 অস্ট্রেলিয়া জাতীয় ক্রিকেট দল

গ্রন্থপঞ্জি

বহিঃসংযোগ 

Cricinfo article on Mike Veletta

অস্ট্রেলীয় ক্রিকেটার
১৯৬৩-এ জন্ম
জীবিত ব্যক্তি
অস্ট্রেলিয়ার টেস্ট ক্রিকেটার
অস্ট্রেলিয়ার একদিনের আন্তর্জাতিক ক্রিকেটার
১৯৮৭ ক্রিকেট বিশ্বকাপের ক্রিকেটার
অস্ট্রেলীয় উইকেট-রক্ষক
অস্ট্রেলীয় ক্রিকেট কোচ
ওয়েস্টার্ন অস্ট্রেলিয়ার ক্রিকেটার
পার্থ, পশ্চিম অস্ট্রেলিয়া থেকে আগত ক্রিকেটার
পশ্চিম অস্ট্রেলিয়া থেকে আগত ক্রিকেটার
এসিটি’র ক্রিকেটার
উইকেট-রক্ষক
ইতালীয় বংশোদ্ভূত অস্ট্রেলীয় ব্যক্তি
২০শ শতাব্দীর অস্ট্রেলীয় পুরুষ ক্রীড়াবিদ
বায়াতকারী মেঠো ধনেশ

বায়াতকারী মেঠো ধনেশ বা উত্তুরে মেঠো ধনেশ (Bucorvus abyssinicus) মেঠো ধনেশের মধ্যে একটি প্রজাতি।

এরা মূলত আফ্রিকান পাখি। বিষুবরেখা থেকে উত্তরে পাওয়া যায়। এরা সাধারণত দিবাচর এবং দলবদ্ধভাবে থাকে। এদের বিচরণক্ষেত্র প্রায় ২ থেকে ১০০ বর্গ মাইল পর্যন্ত বিস্তৃত থাকে।

এই প্রজাতির ধনেশ ৩০ থেকে ৪০ বছর পর্যন্ত বাঁচতে পারে। এরা প্রধানত মাটিতে নেমে খাদ্য গ্রহণ করে। সরীসৃপ, ব্যাঙ, শামুক, কীট এবং শশকের আকার অবধি সীমাবদ্ধ স্তন্যপায়ী এদের প্রধান খাদ্য। এছাড়াও এরা ফল-মূল, ডুমুর ইত্যাদি খেতেও পছন্দ করে।

বর্ণনা
দুটি সবচেয়ে বড় প্রজাতির ধনেশের মধ্যে একটি হল বায়াতকারী মেঠো ধনেশ। অন্যটি হল দক্ষিণী মেঠো ধনেশ। এরা গড়ে প্রধানত  লম্বা এবং ওজন প্রায় । যদিও দক্ষিণী মেঠো ধনেশের থেকে এরা আকারে বড় হয় [], কিন্তু প্রকাশিত রিপোর্টে বলা হয় যে এই প্রজাতিটি দক্ষিণীর থেকে কিছুটা ছোটো আকারের হয়। জ্ঞাতিভাই দক্ষিণীর মতোই এদেরও উন্মুক্ত লম্বা পা আছে। পুরুষদের লাল রঙের এবং স্ত্রীদের ঘন নীল রঙের কন্ঠথলি আছে। এদের চোখের পাপড়ি খুব লম্বা হয় যা চোখকে ধূলা থেকে বাঁচায়।

গ্যালারি

তথ্যসূত্র

বুকোরভাস
১৭৮৩-এ বর্ণিত পাখি
উগান্ডার পাখি
ক্যামেরুনের পাখি
পক্ষিবিজ্ঞান
সাহারা-নিম্ন আফ্রিকার পাখি
একানংশা

একানংশা (, ) হলেন একজন হিন্দু দেবী। এঁকে দুর্গার একটি রূপভেদ মনে করা হয়। সংস্কৃত ভাষায় একানংশা শব্দের অর্থ "অদ্বিতীয় ও অংশবিহীন দেবী"। এটি পূর্ণিমা তিথিরও নাম। মৎস্য পুরাণ (ষোলো। ১৭) মতে, একানংশা উমার কালী-সদৃশ একটি রূপ। গবেষক এস. সি. মুখার্জির মতে, হরিবংশে একানংশাকে বিষ্ণুর একটি শক্তি বলে উল্লেখ করা হয়েছে। তিনি শিশু কৃষ্ণকে কংসের হাত থেকে রক্ষা করতে নন্দের কন্যা রূপে এসেছিলেন। হরিবংশ (দুই।৪।৩৭-৪১) মতে, বৃষ্ণিরা একানংশাকে পূজা করতেন। মথুরা অঞ্চলে বাসুদেব কৃষ্ণ, বলরাম ও তাদের বোন একানংশার মধ্যে পারিবারিক সম্পর্ক দর্শানো একাধিক নিদর্শন পাওয়া গিয়েছে। এগুলিকে প্রথম সহস্রাব্দের প্রথম দিককার কীর্তি বলে মনে করা হয়।

পাদটীকা 

হিন্দু দেবী
কৃষ্ণ
শ্ৰীকৃষ্ণের সাথে সম্পর্কিত ব্যক্তি
কালো শিরস্ত্রাণযুক্ত ধনেশ

কালো শিরস্ত্রাণযুক্ত ধনেশ (Ceratogymna atrata) হল ধনেশ প্রজাতির একধরনের পাখি যারা প্রধানত বিউসেরোটিডি পরিবারের অন্তর্ভুক্ত। সকল ধনেশ পাখির মতো এরও রয়েছে নিচের দিকে বাঁকানো লম্বা ও শক্ত ঠোঁট৤ এদেরকে প্রধানত পাওয়া যায় অ্যাঙ্গোলা, ক্যামেরুন, মধ্য আফ্রিকান প্রজাতন্ত্র, কঙ্গো প্রজাতন্ত্র, গণতান্ত্রিক কঙ্গো প্রজাতন্ত্র, আইভরি কোস্ট, বিষুবীয় গিনি, গাবন, ঘানা, গিনি, লাইবেরিয়া, নাইজেরিয়া, সিয়েরা লিওন, সুদান, টোগো এবং উগান্ডা প্রভৃতি দেশে।

তথ্যসূত্র

বহিঃসংযোগ
 http://www.freesound.org/samplesViewSingle.php?id=56549 
Downloadable Audio file of the sounds of the Black Casqued Hornbill

সেরাটোগ্যামনা
১৮৩৫ এর প্রাণীসমূহ
ক্যামেরুনের পাখি
হলুদ শিরস্ত্রাণযুক্ত ধনেশ

হলুদ শিরস্ত্রাণযুক্ত ধনেশ (Ceratogymna elata), হল ধনেশ প্রজাতির একধরনের পাখি যারা বিউসেরোটিডি পরিবারের অন্তর্ভুক্ত। এদেরকে প্রধানত পাওয়া যায় পশ্চিম আফ্রিকার উপকূলীয় বনভূমিতে।

পশ্চিম আফ্রিকার বনভূমির মধ্যে এই ধনেশ হল অন্যতম বড় আকারের ধনেশ। প্রাপ্তবয়স্কদের ওজন ২ কেজি পর্যন্ত হতে পারে। এরা প্রধানত বনভূমির শামিয়ানাতে বসবাস করে এবং মাঝে মাঝে মাটিতে নেমে খাদ্য গ্রহণ করে। এরা ছোটো ছোটো পরিবারে বসবাস করে যেখানে একজন প্রাপ্তবয়স্ক পুরুষ এবং একজন প্রাপ্তবয়স্ক মহিলা থাকবেই। আর এই পরিবারে থাকে ১ থেকে ২ টো অপ্রাপ্তবয়স্ক পাখি। যদিও তারা কোন পিঁপড়ের বাসা বা উইয়ের ঢিপি থেকে খাদ্য গ্রহণ করবার সময়ে দলবদ্ধ ভাবে জমায়েত হয়। এরা মাঝে মাঝে সুশোভিত ঈগলের দ্বারা শিকার হয়ে থাকে। যখন কোন ঈগল তাদের শিকার করতে আসে তখন তারা আচমকা দলবদ্ধ ভাবে প্রকাশ করে নিজেদের এবং অদ্ভুত রকমের এক শব্দ বার করে মুখ দিয়ে যাতে ঈগলরা আচমকা আকস্মিত এরম ব্যবহারে তাদের অঞ্চল ছেড়ে চলে যেতে বাধ্য হয়। সাম্প্রতিক গবেষণাতে দেখা গেছে যে এই পাখিরা ডায়ানা বানরদের মতোই মুখ দিয়ে আওয়াজ করে ঈগলের উপস্থিতি বুঝিয়ে দেয়। বানরদের ক্ষেত্রে এরা মুখ দিয়ে আওয়াজ করে চিতা বাঘের আওয়াজ বুঝিয়ে দেয় কিন্তু ধনেশদের ক্ষেত্রে তারা ঈগলের জন্য এই আওয়াজ ব্যবহার করে থাকে।

জীববিজ্ঞানী অলিভিয়া জাডসন প্রথম এই প্রজাতির ধনেশদের চিহ্নিত করেন এবং বলেন যে তাদের মাথার চুল অ পালকের রঙ তাদেরকে দেখতে অনেকটা বন্য করে তুলেছে।

তথ্যসূত্র
 Rainey, H. J., Zuberbühler, K., & Slater, P. J. B. (2004).  Hornbills can distinguish between primate alarm calls.  Proceedings of the Royal Society of London Series B, 271, 755-759.

সেরাটোগ্যামনা
১৮৩১ এর প্রাণীসমূহ
ক্যামেরুনের পাখি
১৮৩১-এ বর্ণিত পাখি
সবুজলেজা মৌটুসি

সবুজলেজা মৌটুসি (বৈজ্ঞানিক নাম: Aethopyga nipalensis) Nectariniidae (নেক্টার্নিডি) গোত্র বা পরিবারের অন্তর্গত Aethopyga (ইথোপিগা) গণের অন্তর্ভুক্ত এক প্রজাতির মৌপায়ী পাখি। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়।

সবুজলেজা মৌটুসি বৈজ্ঞানিক নামের অর্থ নেপালি লালকোমর (গ্রিক: aithos =  আগুনরঙা, puge = কোমর; nipalensis = নেপালের)। সারা পৃথিবীতে এক বিশাল এলাকা জুড়ে এরা বিস্তৃত, প্রায়  লক্ষ  হাজার বর্গ কিলোমিটার এলাকা জুড়ে এদের আবাস।

বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি।

তথ্যসূত্র

বহিঃসংযোগ

 আলোকচিত্র , Oriental Bird Images.

এশিয়ার পাখি
বাংলাদেশের পাখি
ভারতের পাখি
নেপালের পাখি
ভুটানের পাখি
মিয়ানমারের পাখি
থাইল্যান্ডের পাখি
লাওসের পাখি
ভিয়েতনামের পাখি
চীনের পাখি
১৮৩৭-এ বর্ণিত পাখি
পূর্ব হিমালয়ের পাখি
দক্ষিণ-পূর্ব এশিয়ার পাখি
ব্রায়ান হজসন কর্তৃক নামকরণকৃত ট্যাক্সা
গণ্ডার ধনেশ

গণ্ডার ধনেশ (Buceros rhinoceros) হল ধনেশ প্রজাতির একধরনের পাখি। এরা ধনেশ প্রজাতির মধ্যে অন্যতম বড়ো আকারের প্রজাতি যারা প্রায় রাজহাঁসের আয়তনের কাছাকাছি হয়। ৯১–১২২ সেমি (৩৬–৪৮ ইঞ্চি) লম্বা এবং ওজন ২–৩ kg (৪.৪–৬.৬ পাউন্ড) হয়। গণ্ডার ধনেশরা ৯০ বছর পর্যন্ত বন্দী থাকতো। এদেরকে নিম্নভূমিতে, ক্রান্তীয়ভূমিতে বসবাস করতে ভালোবাসে। এরা প্রধানত ঘন বর্ষাভূমিতে বসবাস করে যা প্রধানত ১৪০০ মিটার ওপরে অবস্থিত। এদেরকে প্রধানত দেখা যায় বোর্নিও, সুমাত্রা, জাভা দ্বীপ, মালয় উপদ্বীপ, সিঙ্গাপুর এবং উত্তর থাইল্যান্ড প্রভৃতি দেশে।

এই ধনেশ মালয় উপদ্বীপের প্রধান পাখি।  ওখানকার মানুষেরা ডায়াক উপজাতির মানুষেরা মনে করেন যে তাদের যুদ্ধের প্রধান পাখি বলে। তারা শঙ্খ চিল কেও তাদের যুদ্ধের প্রতীক হিসেবে মানে।

বর্ণনা
অন্যান্য ধনেশদের মতনই এদের পুরুষদের চোখের পাতার রঙ হয় হলুদ এবং মহিলাদের ক্ষেত্রে তা সাদা রঙের হয়। এদের ঠোঁটের রঙ প্রধানত সাদা রঙের হয় এবং এদের ঠোঁটের ওপরে শিরস্ত্রাণ থাকে এবং এই শিরস্ত্রাণের মাথার দিকটা বাকানো থাকে ওপরের দিকে। এদের ঠোঁটের রঙ সাদা হলেও এখানে ওখানে কমলা রঙের দাগ দেখতে পাওয়া যায়। এদের সারা শরীর কালো রঙের হয় কিন্তু নিচের অংশ সাদা রঙের হয় এবং প্রধানত লেজের ডগার দিকের রঙ হয় সাদা।

ব্যবহার
এই পাখিদের পূর্বরাগ এবং বন্ধন সমলোচনামূলক, যেহেতু মহিলারা পুরুষদের পুরোপুরি বিশ্বাস করতে চায় কারণ তারা প্রজনন কালে তাদের সবকিছু দিয়ে সাহায্য করবে যখন মহিলাটি তাদের বাচ্চাদের বাসার মধ্যে বড়ো করে তুলবে। মহিলা ধনেশরা গাছের গুড়ির মধ্যে বাসা বেঁধে ডিম পাড়ে এবং ডিম ফুটে বাচ্চা হওয়া অবধি তারা বাসার মধ্যেই থাকে আর তখন পুরুষেরা তাদের বাইরে থেকে খাদ্য যোগান দেয়। ডিম পাড়ার পরে পুরুষ এবং মহিলা দুজনেই কাদা দিয়ে তাদের বাসা বন্ধ করে দেয়। তারা ওই বাসাতে একটি মাত্র ছোটো ছিদ্র রাখে যেখান দিয়ে পুরুষেরা তাদের খাদ্য যোগান দেয়। এবং পরে বাচ্চারা খাদ্যের যোগান পায়। এই গর্ত দিয়েই মহিলারা তাদের মল-মূত্র ত্যাগ করে। যখন বাচ্চারা অনেকটা বড় হয়ে যায় এবং ওড়ার পক্ষে উপযুক্ত হয়ে যায় তখন পুরুষরা বাসা ভেঙ্গে দেয় এবং বাচ্চারা বাইরে বেরিয়ে আসে। এদের প্রধান খাদ্য হল ফল, মূল, ছোটো ছোটো পোকামাকড়, সরীসৃপ ইত্যাদি। এছাড়াও তারা ছোটো ছোটো পাখিও খেয়ে থাকে।

অবস্থা
এরা অনেকরকম বিপদেরই সম্মুখীন হয় যেমন বাসস্থান হারানো এবং এদের মাংসের লোভে শিকার ইত্যাদি। এদের পালক এবং শিরস্ত্রাণের মাধ্যমে গয়না গাটি বানানো হয় তার ফলে এদের শিকার করা হয়। এইসমস্ত কারণে এদের প্রজাতিটি বিপন্ন হয়।

গ্যালারি

তথ্যসূত্র

বহিঃসংযোগ

 http://www.freesound.org/samplesViewSingle.php?id=56551    Downloadable Audio file of the sounds of the Rhinoceros Hornbill

বুসেরোস
ধনেশ
থাইল্যান্ডের পাখি
মালয়েশিয়ার পাখি
ইন্দোনেশিয়ার পাখি
ব্রুনাইের পাখি
বোর্নিওর পাখি
১৭৫৮ এর প্রাণিসমূহ
১৭৫৮-এ বর্ণিত পাখি
কার্ল লিনিয়াস কর্তৃক নামকরণকৃত ট্যাক্সা
দ্য টেমিং অব দ্য শ্রু

দ্য টেইমিং অফ দ্য শ্রু (ইং: The Taming of the Shrew) ইংরেজ কবি ও নাট্যকার  উইলিয়াম শেক্সপিয়ারের লেখা একটি নাটক। এর অধিকাংশ ঘটনা ঘটেছে ইতালির পাদোয়া  এই শহরে। এটি একটি হাস্যরসাত্মক নাটক । নাটকটির রচনাকাল ১৫৯০-৯২ খ্রিষ্টাব্দ বলে অনুমিত।

বাংলা ভাষায় এটি অনূদিত হয়েছে। অনুবাদে এর নাম রাখা হয়েছে মুখরা রমণী বশীকরণ। ১৯০৮ থেকে ১৯৯৪ খ্রি. পর্যন্ত কালপর্বে এই নাটকের ওপর ভিত্তি করে বিশ্বব্যাপী ২৮টি চলচ্চিত্র নির্মাণ করা হয়েছে। 

দ্য টেইমিং অফ দ্য শ্রু ক্যাথেরিনা মিনোলা’র কাহিনী। এই মহিলার স্বভাব কর্কশ, ব্যবহার চণ্ডালী। একে বিয়ে করে পিত্রুশিও। কী করে ধীরে ধীরে সুকৌশলে পিত্রুশিও ঐ বদস্বভাবী, দুর্বিনীত স্ত্রীকে অনুগত, মিষ্টভাষিণী নারীতে রূপান্তর করতে সক্ষম হয় তাই নিয়ে এই মজার নাটক।

চরিত্রাবলি
 ক্যাথরিনা (কেট) মিনোলা - নাম ভূমিকা
 বিয়াঙ্কা মিনোলা - কেটের বোন
 ব্যাপ্টিস্টা মিনোলা - কেট ও বিয়াঙ্কার পিতা
 পেত্রুচিও - কেটের পাণিপ্রার্থী
 গ্রেমিও - বিয়াঙ্কার বয়স্ক পাণিপ্রার্থী
 লুসেনশিও - বিয়াঙ্কার পাণিপ্রার্থী
 হর্টেনশিও - বিয়াঙ্কার পাণিপ্রার্থী ও পেত্রুচিওর বন্ধু
 গ্রুমিও - পেত্রুচিওর ভৃত্য
 ট্রানিও - লুসেনশিওর ভৃত্য
 ভিনসেন্তিও - লুসেনশিওর পিতা
 বায়োন্দেল্লো - লুসেনশিওর চাকর
 উইডো - হর্টেনশিওর কর্তৃক পাণিপ্রার্থী
 কার্টিস - পেত্রুচিওর চাকর
 নাথানিয়েল - পেত্রুচিওর চাকর
 জোসেফ - পেত্রুচিওর চাকর
 পিটার - পেত্রুচিওর চাকর
 নিকোলাস - পেত্রুচিওর চাকর
 ফিলিপ - পেত্রুচিওর চাকর

তথ্যসূত্র

বহিঃসংযোগ

 The Taming of the Shrew – at Project Gutenberg.
 
 দ্য টেইমিং অফ দ্য শ্রু নাটক 
 The Taming of the Shrew  – scene-indexed HTML version of the play.
 The Taming of the Shrew – searchable HTML version with notes, line numbers and scene summaries.
 The Taming of the Shrew – scene-indexed and searchable HTML version of the play.
 The Taming of the Shrew – PDF version, with original First Folio spelling.
 The Taming of the Shrew Home Page at Internet Shakespeare Editions.
 The Taming of the Shrew  at Shakespeare Illustrated.
  (১৯২৯)
  (১৯৬৭)
  (১৯৮০)

১৫৯০-এর দশকের নাটক
ইতালির পটভূমিতে নাটক
চলচ্চিত্রে উপযোগকৃত ব্রিটিশ নাটক
শেকসপিয়ারীয় হাস্যরসাত্মক নাটক
প্রেমের গল্প
দ্কোন-ম্ছোগ-'ফেল-বা

দ্কোন-ম্ছোগ-'ফেল-বা  () (১৪৪৫-১৫১৪) তিব্বতের ঙ্গোর-এ-বাম-ছোস-ল্দান বৌদ্ধবিহারের সপ্তম প্রধান বা ঙ্গোর-ছেন ছিলেন।

সংক্ষিপ্ত জীবনী
দ্কোন-ম্ছোগ-'ফেল-বার পিতার নাম ব্ক্রা-শিস-লেগ্স-পা () এবং মাতার নাম ছিল বু-'দ্রেন-স্ক্যিদ ()। জন্মের সময় তার নাম রাখা হয় আ-রিগ-দ্পাল ()। সাত বছর বয়সে তিনি কুন-দ্গা'-ব্জাং-পো নামক ঙ্গোর-এ-বাম-ছোস-ল্দান বৌদ্ধবিহারের প্রথম প্রধানের নিকট দীক্ষালাভ করেন ও রিন-ছেন-র্নাম-র্গ্যাল () নামক ভিক্ষুর নিকট শিক্ষালাভ করেন। তিনি 'জাম-দ্ব্যাংস-শেস-রাব-র্গ্যা-ম্ত্শো নামক তৃতীয় ঙ্গোর-ছেন ও কুন-দ্গা'-দ্বাং-ফ্যুগ নামক চতুর্থ ঙ্গোর-ছেনের নিকট শিক্ষার্থীর শপথ এবং এবং দ্পাল-ল্দান-র্দো-র্জে নামক পঞ্চম ঙ্গোর-ছেন ও গো-রাম্স-পা-ব্সোদ-নাম্স-সেং-গে নামক ষষ্ঠ ঙ্গোর-ছেনের নিকট ভিক্ষুর শপথ গ্রহণ করেন। ১৪৮৬ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের সপ্তম প্রধানের পদে নির্বাচিত হন। তার উল্লেখযোগ্য শিষ্য ছিলেন 'জাম-পা'ই-র্দো-র্জে নামক বাইশতম সা-স্ক্যা-খ্রি-'দ্জিন, গ্রাগ্স-পা-ব্লো-গ্রোস নামক পঁচিশতম সা-স্ক্যা-খ্রি-'দ্জিন, মুস-ছেন-সাংস-র্গ্যাস-রিন-ছেন নামক অষ্টম ঙ্গোর-ছেন, গ্লো-বো-ম্খান-ছেন-ব্সোদ-নাম্স-ল্হুন-গ্রুব প্রভৃতি।

তথ্যসূত্র

আরো পড়ুন
Jackson, David. 1989. "Sources on the Chronology and Succession of the Abbots of Ngor E-wam-chos-ldan." Berliner Indologische Studien, vol. 4/5, pp 49–93.

১৪৪৫-এ জন্ম
১৫১৪-এ মৃত্যু
ঙ্গোরছেন